Párizs, 2011. október 12.

**CGB SAJTÓKÖZLEMÉNY**

(Confédération Générale des Planteurs de Betteraves = Francia Cukorrépa Termesztők Szövetsége)

**AZ EURÓPAI BIZOTTSÁG ÚGY DÖNTÖTT, MEGÖLI A CUKORRÉPA ÁGAZATOT!**

A Francia Cukorrépa Termesztők Szövetsége (CGB) felháborodott az Európai Bizottság folyamatos lépésein, hogy destabilizáljon egy olyan ágazatot, mely rendkívül szervezett és nem vet fel problémákat.

Amióta augusztus végén/szeptember elején kiszivárgott az információ, egyik termelő érvelését sem vették figyelembe. Ami még rosszabb, hogy az eredeti javaslatot, amely kiszivárgott, lecsökkentették egyebek mellett a 2015/16-os gazdasági évre szóló cukor rendelet meghosszabbításának eltörlésével. Ez egy igazi provokáció, melyet egy szervezett ágazat ellen indítottak, amely teljesíti a WTO kötelezettségeit.

2006-ban a Bizottság már kibontotta a reformmal kapcsolatos kezdeményezéseit, mellyel az Európai Unió cukor ágazatát strukturális hiányba jutatta, és következésképpen a cukor fogyasztókat és felhasználókat a cukor világpiacán egy erős ingadozásnak tette ki, mint ahogy ma is látszik.

Ezúttal, a kvóták és a garantált minimum cukorrépa ár eltörlésével a Bizottság a termesztőket támadja meg. Mi a céljuk? Az ágazat szervezetlenségének elérése, az ágazat gyengítése? Amikor az ágazat célja, hogy egyre versenyképesebbé váljon, annak érdekében, hogy visszatérhessen a világpiacra.

A cukorrépa termesztők elképedése annál is nagyobb, tekintve, hogy a Bizottság nem biztosított semmilyen célkitűzést és gazdaságilag megalapozott érvet, ami támogatná a javaslatát, mely ilyen brutálisan véget vetne a kvótarendszernek és a garantált cukorrépa minimum árnak.

Végezetül, az Európai Bizottság hogyan tudja figyelmen kívül hagyni az Európai Parlament 2011 júniusában megszavazott álláspontját, mely a cukorszabályozás meghosszabbítását kéri 2020-ig?

**„Én megbotránkoztam az Európai Bizottság vak és siket hozzáállásán, mely figyelmen kívül hagy minden véleményt és folytatja ideológiáját és naiv útját, szemben a nemzetközi gazdasági érdekekkel. Egy egész iparág létfontosságú érdekei forognak kockán – gyárak, munkahelyek, jövedelem – egy olyan ágazaté, mely mindig értékesnek bizonyult. Miért kell elpusztítani valamit, ami működik? Komolyan kérek minden politikai vezetőt Párizsban és Brüsszelben, hogy helyezkedjenek szembe ezzel a javaslattal, hogy hosszabbítsák meg a jelenlegi szabályozást 2020-ig. Össze kell hívnom egy rendkívüli ülésre a CGB igazgatóságát, hogy döntsön a megfelelő intézkedésről…”** nyilatkozta Eric Lainé, a CGB elnöke.

Sajtó kapcsolat: Carine Abecassis – cabecassis@cgb-france.fr - + 33 1 44 69 41 36/ + 33 6 27 05 23 80